2023 9 29
LT
Europos Sąjungos oficialusis leidinys
C 344/95
PVRR apibrėžtis – tinklo paribio mazgai, matuojami kaip skaičiavimo mazgų, kurių delsa mažesnė nei 20 milisekundžių, skaičius.
Tai, pvz., atskiras serveris ar kitas sujungtų kompiuterijos išteklių rinkinys, valdomas kaip tinklo paribio kompiuterijos infrastruktūros dalis, paprastai esantis tinklo paribio duomenų centre, veikiančiame infrastruktūros paribyje, taigi fiziškai arčiau numatytųjų naudotojų, nei centralizuotame duomenų centre esantis debesijos mazgas.
Šaltinis: Paribio kompiuterijos stebėjimų centras (19).
Duomenų taško nėra.
Pradinė vertė (paskutiniai turimi ankstesnio laikotarpio duomenų taškai): 2022 m. – 0.
A p l i n k y b ė s , p r i e l a i d o s , m o d e l i o f u n k c i n ė fo r m a i r n a u j a u s i o s t en d e n c i j o s
Tinklo paribio kompiuterija suteikia galimybę teikti duomenų apdorojimo paslaugas iš decentralizuotų skaičiavimo mazgų ir infrastruktūros tinklo pakraštyje, smarkiai sumažinant nereikalingų duomenų perdavimą tinklu ir gerinant bendrą debesijos kompiuterijos veiksmingumą.
Tinklo paribio mazgų diegimas padeda plėtoti mažos delsos duomenų apdorojimo paslaugas.
Derinamas su įvairiomis technologijomis, tokiomis kaip 5G ryšio diegimas, algoritmai, jutikliai ir daiktų internetas, duomenys, dirbtinis intelektas, mašinų mokymasis, virtualioji realybė ir robotika, tinklo paribio mazgų diegimas gali labai padėti įmonėms pasiekti rezultatų ir taip pat prisidėti prie tolesnės daugelio ekonomikos sektorių skaitmeninės transformacijos.
Apskaičiuota, kad labai saugių ir neutralaus poveikio klimatui tinklo paribio mazgų diegimas taps panašus į standartizuotą technologijų ir inovacijų diegimui būdingą S formos kreivę.
2022 m. pradine verte laikomas 0.
Vis dar kuriama metodika, kurios reikia norint kiekybiškai įvertinti tinklo paribio mazgų diegimą ir jų fizinę vietą.
Šiuo metu verslo analizės informacijos nėra daug ir ji daugiausia apima tik tinklo paribio kompiuterijos infrastruktūros, programinės įrangos ir paslaugų išankstinį finansavimą (2023 m. UNLOCK-CEI projektas (20)), o tai nesudaro sąlygų daryti tiesioginių sąsajų su vykdomu tinklo paribio mazgų diegimu.
Tuo remdamasi Europos telekomunikacijų tinklų operatorių asociacija apibūdina tris komercines tinklo paribio kompiuterijos paslaugas visoje Europoje (21), tačiau informacija nėra pakankamai išsami, kad būtų galima nustatyti tinklo paribio diegimo vietą ar mastą.
Visi turimi riboti duomenų šaltiniai leidžia manyti, kad tinklo paribio kompiuterija Europoje 2023 m. dar tik pradėta kurti, dauguma suinteresuotųjų organizacijų dar tik semiasi informaciją ir šviečiasi, o kai kurios organizacijos įgyvendina nedidelio masto bandomuosius projektus (2023 m.
UNLOCK-CEI projektas).
Tai duoda pirminį postūmį palyginti nedidelei tinklo paribio mazgų diegimo veiklai artimiausioje ateityje, 2023–2026 m.
Tikimasi, kad 2025–2027 m. investicijos pagal naujos kartos debesijos infrastruktūrai ir paslaugoms skirtą bendriems Europos interesams svarbų projektą (IPCEI-CIS) sudarys sąlygas rinkoje komerciškai gauti tinklo paribio kompiuterijos technologijas ir sprendimus.
Tai paskatins įsisavinimą visoje Europoje ir sudarys sąlygas eksponentiškai plėsti tinklo paribio mazgų diegimą, kad tikslas būtų pasiektas iki 2030 m.
Šiame kontekste 9 pav. pateikiamas preliminarus linijos link skaitmeninio dešimtmečio tikslo vaizdas, o bazinės trajektorijos dar negalima nustatyti.
(19) https://digital-strategy.
ec.europa.eu/en/policies/edge-observatory (20) UNLOCK-CEI, Cloud-Edge-IoT Demand Landscape (2023 m. balandžio mėn.).
(21) European Telecommunications Network Operators’ Association, The State of Digital Communications 2023, 2023 m. vasario mėn.